b'\n_START_ARTICLE_\nSlobodan Suboti\xc4\x87\n_START_SECTION_\nIgra\xc4\x8dka karijera\n_START_PARAGRAPH_\nNajve\xc4\x87i dio igra\xc4\x8dke karijere proveo je u ljubljanskoj Olimpiji i solunskom Arisu, u kojem je u sedam godina osvojio po pet naslova prvaka i kupova Gr\xc4\x8dke. S Arisom je dvaput igrao i zavr\xc5\xa1ni turnir Kupa prvaka, izme\xc4\x91u ostalih i s tada\xc5\xa1njom Jugoplastikom.\n_START_SECTION_\nTrenerska karijera\n_START_PARAGRAPH_\nTrenersku karijeru po\xc4\x8deo je u sezoni 1994./95. kao pomo\xc4\x87ni trener u Iraklisu. Vodio je sve najja\xc4\x8de gr\xc4\x8dke klubove: Aris, AEK, Panathinaikos, Panionios, PAOK, Olympiakos. Vodio je i slovensku ko\xc5\xa1arka\xc5\xa1ku reprezentaciju, a posljednja mom\xc4\x8dad koju je vodio prije odlaska na klupu KK Splita bila jer ona talijanskog drugoliga\xc5\xa1a SICC Jesija. _NEWLINE_Nakon dvije sezone provedene u klubu podnio ostavku nakon lo\xc5\xa1ih rezultata kluba, ali i zbog te\xc5\xa1kog financijskog stanja kluba.  Neko vrijeme je bio direktor Splita, ali je odlu\xc4\x8dio podnijeti i na tom mjestu ostavku. Ubrzo je izabran za novog trenera Cedevite Zagreb i vodio ju do 6. mjesta u hrvatskom prvenstvu 2008./09. Na kraju sezone, Suboti\xc4\x87 je ponovo postao trenerom NLB liga\xc5\xa1a jer je Cedevita dobila pozivnicu za sudjelovanje u sezoni NLB lige 2009./10._NEWLINE_U lipnju 2017. imenovan je Ciboninim trenerom. 11. studenoga 2017., s klubom je sporazumno raskinuo ugovor nakon poraza od Zadra.'